ZAPISNIK

6. sjednice Vijeća Mjesnog odbora Horvati, održane 26. studenoga 2021. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.

NAZOČNI: 
Članovi Vijeća: Dubravko Herceg, Zlatko Katulić, Stjepan Mavračić, Martin Širanović
Član Vijeća Vjekoslav Palijaš nije bio nazočan.

[bookmark: _GoBack]Predsjednik Vijeća Zlatko Katulić pozdravlja nazočne i otvara sjednicu, utvrđuje da su sjednici nazočni četiri (4) od pet (5) članova Vijeća, te se može pravovaljano raspravljati i odlučivati. Predsjednik konstatira da je viječnik Vjekoslav Palijaš dao primjedbu na zapisnik predhodne sjednice i odgađa glasanje za slijedeću sjednicu. Otvara raspravu o dnevnom redu.
 Predlaže se izmjena 7. točke dnevnoga u Prijedlog za novi prostorni plan Grada Zagreba i dodavanje novih točaka: Prijedlog čišćenja naselja i Prijedlog izrade katastarskog elaborata radi upisa stvarnog stanja Slemenske ceste. Predsjednik Vijeća daje na glasanje izmjenu i nadopunu dnevnoga reda
Jednoglasno (4 „za“) je usvojena izmjena i nadopuna dnevnoga reda.
Predsjednik Vijeća daje na glasanje dnevni red. 
Jednoglasno (4 „za“) je usvojen 

DNEVNI RED

1. [bookmark: _Hlk88939190]Prijedlog Programa građenja komunalne infrastrukture na području Grada Zagreba u 2022. 
1. Prijedlog Programa asfaltiranja nerazvrstanih cesta I. reda na području Grada Zagreba u 2022. 
1. Prijedlog lokacije za postavljanje mobilnog reciklažnog dvorišta
1. Problematika vertikalne signalizacije u ulicama Pipići i Pipić breg
1. Geopoint – zahtjev za katastarsko usklađivanje čestica
1. T- com centrala korištenje prostora MO Horvati
1. Prijedlog za novi prostorni plan Grada Zagreba
1. Prijedlog čišćenja naselja Horvati
1. Prijedlog izrade katastarskog elaborata radi upisa stvarnog stanja Slemenske ceste 
1. Obavijesti, pitanja i prijedlozi

Ad. 1. Prijedlog Programa građenja komunalne infrastrukture na području Grada Zagreba u 2022.

Zlatko Katulić otvara prvu točku dnevnoga reda, upoznaje članove sa materijalom te otvara raspravu u kojoj su sudjelovali svi članovi Vijeća.
Zlatko Katulić, obzirom da više nije bilo upita, zatvara raspravu i daje na glasanje slijedeći zaključak
Jednoglasno (4 „za“), je usvojen 
ZAKLJUČAK
o Prijedlogu Programa građenja komunalne infrastrukture na području Grada Zagreba u 2022.

1. Vijeće Mjesnog odbora Horvati razmotrilo je Prijedlog Programa građenja komunalne infrastrukture na području Grada Zagreba u 2022.
2. Vijeće Mjesnog odbora Horvati donosi pozitivno mišljenje Prijedlogu Programa građenja komunalne infrastrukture na području Grada Zagreba u 2022.
3. Ovaj se zaključak dostavlja Vijeću Gradske četvrti Brezovica na postupanje

[bookmark: _Hlk88939603]Ad. 2. Prijedlog Programa asfaltiranja nerazvrstanih cesta I. reda na području Grada Zagreba u 2022.

Zlatko Katulić otvara drugu točku dnevnoga reda, upoznaje članove sa materijalom te otvara raspravu u kojoj su sudjelovali svi članovi Vijeća.
Zlatko Katulić, obzirom da više nije bilo upita, zatvara raspravu i daje na glasanje slijedeći zaključak
Jednoglasno (4 „za“), je usvojen 
ZAKLJUČAK
o Prijedlogu Programa asfaltiranja nerazvrstanih cesta I. reda na području Grada Zagreba u 2022.

1. Vijeće Mjesnog odbora Horvati razmotrilo je Prijedlog Programa asfaltiranja nerazvrstanih cesta I. reda na području Grada Zagreba u 2022.
2. Vijeće Mjesnog odbora Horvati predlaže da se u Program asfaltiranja nerazvrstanih cesta I. reda na području Grada Zagreba u 2022. dodaju ulice Horvati i Premužički put.
3. Ovaj se zaključak dostavlja Vijeću Gradske četvrti Brezovica na postupanje

Ad. 3. –  Prijedlog lokacije za postavljanje mobilnog reciklažnog dvorišta

Zlatko Katulić otvara treću točku dnevnoga reda i otvara raspravu. Zlatko Katulić za lokaciju mobilnog reciklažnog dvorišta predlaže k.č. 1476/7 k.o. Horvati između ulice Paladinići i pruge s kojom nisu suglasni vijećnici Dubravko Herceg i Stjepan Mavračić radi potencijalnog nezadovoljstva mještana. Kao drugu mogućnost Zlatko Katulić predlaže dio k.č. 1065 k.o. Horvati s južne strane pruge uz ulicu Mokrice s kojom su suglasni svi prisutni vijećnici pa zatvara raspravu i daje na glasanje slijedeći zaključak
Jednoglasno (4 „za“), je usvojen 
ZAKLJUČAK
o Prijedlogu lokacije za postavljanje mobilnog reciklažnog dvorišta

1. Vijeće Mjesnog odbora Horvati izražava neodgodivu potrebu za postavljanjem mobilnog reciklažnog dvorišta na području naselja Horvati.
2. Vijeće Mjesnog odbora Horvati razmotrilo je potencijalne lokacije i za postavljanje mobilnog reciklažnog dvorišta predlaže dio zemljišta k.č. 1065 k.o. Horvati s južne stane pruge uz ulicu Mokrice zavedeno u zemljišnim knjigama kao javno dobro u općoj uporabi u vlasništvu Republike Hrvatske pod upravljanjem HŽ infrastrukture d.o.o.
3. Ovaj se zaključak dostavlja Vijeću Gradske četvrti Brezovica na postupanje

[bookmark: _Hlk88942256]Ad. 4. Problematika vertikalne signalizacije u ulicama Pipići i Pipić breg

Zlatko Katulić otvara četvrtu točku dnevnoga reda te otvara raspravu u kojoj su sudjelovali svi članovi Vijeća.
Zlatko Katulić, obzirom da više nije bilo upita, zatvara raspravu i daje na glasanje slijedeći zaključak
Jednoglasno (4 „za“), je usvojen 
ZAKLJUČAK
o Problematici vertikalne signalizacije u ulicama Pipići i Pipić breg

1. Vijeće Mjesnog odbora Horvati je na zahtjev mještana razmotrilo potrebu postavljanja vertikalne signalizacije u ulicama Pipići i Pipić breg
2. Vijeće Mjesnog odbora Horvati predlaže postavljanje prometnih znakova Obaveznog zaustavljanja ili Raskrižje s cestom koja ima prednost prolaza prema stručnoj ocjeni na slijedeća raskrižja ulica: Pipići-Slemenska, Pipići-Horvati, Pipić breg-Slemenska, Pipić breg-Horvati.
3. Ovaj se zaključak dostavlja Vijeću Gradske četvrti Brezovica na postupanje

Ad. 5. Geopoint – zahtjev za katastarsko usklađivanje čestica

Zlatko Katulić otvara petu točku dnevnoga reda, upoznaje članove sa materijalom te otvara raspravu u kojoj su sudjelovali svi članovi Vijeća.
Zlatko Katulić, obzirom da više nije bilo upita, zatvara raspravu i daje na glasanje slijedeći zaključak
Jednoglasno (4 „za“), je usvojen 
ZAKLJUČAK
o Geopoint - Zahtjevu za katastarsko usklađivanje čestica

1. Vijeće Mjesnog odbora Horvati razmotrilo je Zahtjev za uređenje ceste u K.O. Horvati.
2. Vijeće Mjesnog odbora Horvati je na 5. sjednici Vijeća mjesnog odbora održanoj 22. listopada 2021. zatražilo Novu katastarsku izmjeru mjesta Horvati u sklopu koje će se izvesti i katastarsko usklađivanje k.č. 1168/79 k.o. Horvati sa stvarnim stanjem, neophodno za daljnje postupanje.
3. Ovaj zaključak dostaviti podnositelju zahtjeva

Ad. 6. T-com centrala korištenje prostora MO Horvati

Zlatko Katulić otvara šestu točku dnevnoga reda te otvara raspravu u kojoj su sudjelovali svi članovi Vijeća.
Zlatko Katulić, obzirom da više nije bilo upita, zatvara raspravu i daje na glasanje slijedeći zaključak
Jednoglasno (4 „za“), je usvojen 
ZAKLJUČAK
o T-com centrala korištenja prostora MO Horvati

1. Vijeće Mjesnog odbora Horvati razmotrilo je potrebu za dodatnim prostorima u kojem bi se omogućio rad korisnika Drušvenog doma Horvati.
2. Vijeće Mjesnog odbora Horvati predlaže reviziju ugovora o korištenju prostora s firmom T-Com u dijelu ugovorene površine potrebne za telekomunikacijsku opremu.
3. Ovaj se zaključak dostavlja Vijeću Gradske četvrti Brezovica na postupanje

OBRAZLOŽENJE

Mjesna zajednica Horvati u osamdestim godinama prošlog stoljeća dala je na korištenje tadašnjem PTT-u prostor u Društvenom domu Horvati za smještaj releja potrebnih za uvođenje telefonskih linija mještanima Horvata. Pravo korištenja prostorija za smještaj telekomunikacijske opreme prenijelo se na današnji T-Com. Napretkom tehnologije prostor potreban za smještaj telekomunikacijske opreme se drastično smanjio pa danas većina tog prostora stoji neiskorištena. Vijeće Mjesnog odbora Horvati traži da se s korisnikom ugovori stvarna površina potrebnog prostora i obvezuje se neiskorišteni prostor urediti na način da pristup opremi u vlasništvu T-Com-a onemogući neovlaštenim osobama, a omogući djelatnicima T-Com-a. 

Ad. 7. Prijedlog za novi prostorni plan Grada Zagreba

Zlatko Katulić otvara sedmu točku dnevnoga reda te otvara raspravu u kojoj su sudjelovali svi prisutni članovi Vijeća.
Zlatko Katulić, obzirom da više nije bilo upita, zatvara raspravu i daje na glasanje slijedeći zaključak
Jednoglasno (4 „za“), je usvojen 
ZAKLJUČAK
o Prijedlogu za novi prostorni plan Grada Zagreba

1. Vijeće Mjesnog odbora Horvati predlaže da se u novom Prostornom planu Grada Zagreba ucrta nova prometnica koja bi povezivala Horvaćanski trg i ulicu Gorjanci ili Mokrice.
1. Vijeće Mjesnog odbora Horvati predlaže da se u novom Prostornom planu Grada Zagreba izvrši prenamjena dijela čestice 1773/1-20 iz proizvodne u javnu i društvenu namjenu.
1. Ovaj se zaključak dostavlja Vijeću Gradske četvrti Brezovica na postupanje



OBRAZLOŽENJE

1. Horvaćanski trg predstavlja centar naselja Horvati gdje su smješteni osnovna škola, ambulanta, društveni dom, nogometno igralište, a uskoro i sportska dvorana. Trenutno je do Horvaćanskog trga moguće doći samo ulicom Kozijanka koja s jedne strane završava pružnim prijelazom, a s druge strane sa suženjem i upitnim imovinsko pravnim odnosima prije raskrižja s ulicom Gorjanci. S obzirom da na jednoj dionici ulice Kozijanka ne postoji mogućost proširenja, kao jedino dugoročno rješenje vidimo izgradnju nove ulice. Pošto je  za razvoj naselja neophodno omogućiti kvalitetniju prometnu povezanost Horvaćanskog trga i ostatka naselja predlažemo da se u novi prostorni plan Grada Zagreba ucrta nova prometnica koja bi spajala novoizgrađenu ulicu na k.č. 867/2 i ulicu Gorjanci ili ulicu Mokrice, što već struka odredi kao bolje rješenje.
2. Na zemljištu u Šumskoj cesti k.č. 1773/8, 1773/9, 1773/12 k.o. Horvati u vlasništvu Republike Hrvatske želja nam je da se izgradi dom za starije i nemoćne osobe pa predlažemo da se u Prostornom planu Grada Zagreba prenamijeni zemljište za javnu i društvenu namjenu.

Ad. 8. Prijedlog čišćenja naselja Horvati

Zlatko Katulić otvara osmu točku dnevnoga reda, upoznaje članove sa materijalom te otvara raspravu u kojoj su sudjelovali svi članovi Vijeća.
Zlatko Katulić, obzirom da više nije bilo upita, zatvara raspravu i daje na glasanje slijedeći zaključak
Jednoglasno (4 „za“), je usvojen 
ZAKLJUČAK
o Prijedlogu čišćenja naselja Horvati

1. Vijeće Mjesnog odbora Horvati razmotrilo je Zahtjev Područnog odsjeka Brezovica Gradskog ureda za mjesnu samoupravu za popisom ulica koje predlažemo za redovito čišćenje.
2. Vijeće Mjesnog odbora Horvati predlaže da se dva puta godišnje (u rano proljeće i kasnu jesen) očiste od sipine i lišća slijedeće ulice: Horvati, Mokrice, Premužički put, Komari (od okretišta autobusa do ulice Derdići), Derdići, Slemenska, Šumska, Širanovići, Nabrežje, Karlovačka cesta, Kozijanka i Horvaćanski trg u ukupnoj dužini od oko 30km.
3. Vijeće Mjesnog odbora Horvati predlaže da se dva puta godišnje (u rano proljeće i kasnu jesen) očiste od sipine i lišća nogostupi s jedne strane slijedećih ulica: Horvati 2000m, Derdići 400m, Šumska (od Karlovačke c. do ulice Širanovići) - 400m i Nabrežje 700m.
4. Ovaj se zaključak dostavlja na postupanje Gradskom uredu za mjesnu samoupravu.

Ad. 9. Prijedlog izrade katastarskog elaborata radi upisa stvarnog stanja Slemenske ceste

Zlatko Katulić otvara devetu točku dnevnoga reda i otvara raspravu u kojoj su sudjelovali svi članovi Vijeća.
Zlatko Katulić, obzirom da više nije bilo upita, zatvara raspravu i daje na glasanje slijedeći zaključak
Jednoglasno (4 „za“), je usvojen 
ZAKLJUČAK
o Prijedlogu izrade katastarskog elaborata radi upisa stvarnog stanja Slemenske ceste

1. Vijeće Mjesnog odbora Horvati predlaže izradu katastarskog elaborata radi upisa stvarnog stanja Slemenske ceste.
2. Ovaj se zaključak dostavlja Vijeću Gradske četvrti Brezovica na postupanje

Ad. 10. – Pitanja i prijedlozi

Zlatko Katulić izvijestio je članove Vijeća o 3. sjednici Koordinacije gradske četvrti Brezovica, o sastanku u Sektoru za promet vezano na problematiku ZET-a, te o sastanku u Gradskom uredu za prostorno uređenje i izgradnju vezano na dogradnju škole i izgradnju sportske dvorane.
Zlatko Katulić, obzirom da se više nitko nije javio za riječ, zatvara točku i završava se sjednica. 

Sjednica je trajala do 20:40.



KLASA: 026-02/21-002/2129
URBROJ: 251-06-11-805-21-2
Horvati, 26. studeni 2021.






Predsjednik
Vijeća Mjesnog odbora 
Horvati

          Zlatko Katulić, dipl.ing.preh.teh.


